סאות'בנק סנטר

סָאוּת'בֶּנְק סֶנְטֶר ("מרכז הגדה הדרומית", באנגלית: Southbank Centre) הוא תשלובת אתרי אמנות בלונדון, אנגליה, על הגדה הדרומית של התמזה בין קאונטי הול לגשר ווטרלו. הוא כולל שלושה בניינים עיקריים (רויאל פסטיבל הול, קווין אליזבת הול וגלריית הייוורד) והוא מרכז האמנויות הגדול ביותר באירופה. המרכז מושך יותר משלושה מיליון מבקרים מדי שנה. קרוב לאלף הופעות בתשלום של מוזיקה, מחול וספרות מתקיימות בסאות'בנק סנטר מדי שנה, כמו גם יותר מ-300 אירועי אכסדרה פתוחים לציבור ותוכניות חינוכיות, הן באתרי המופעים והן בקרבתם. נוסף לכך, בין שלוש לשש תערוכות אמנות גדולות מוצגות בגלריית הייוורד מדי שנה ותערוכות נודדות לאומיות מגיעות ליותר מ-100 אתרים ברחבי הממלכה המאוחדת. סאות'בנק סנטר הוא אחד המרחבים הציבוריים המקובלים ביותר בלונדון, המקיף 21 אקר (כ-84 דונם) בקטע נוח להולכי רגל על גדת הנהר. בקרבת מקום אליו נמצאים אתרים מוכרים כתיאטרון הלאומי, גלריית טייט לאמנות בת זמננו ותיאטרון גלוב השקספירי החדש. תחנות הרכבת התחתית הסמוכות לסאות'בנק סנטר הן ווטרלו ואמבנקמנט (Waterloo and Embankment). החל באפריל 2009 מכהן אלאן בישופ בתפקיד המנהל הראשי של סאות'בנק סנטר. ג'וד קלי הוא המנהל האמנותי של המרכז מאז 2005. תולדות סאות'בנק סנטר מתחילות ב"פסטיבל בריטניה", שהתקיים בשנת 1951. במה שתואר כ"מרפא לאומה" בפי הרברט מוריסון, שר בממשלת מפלגת הלייבור שהיה האחראי על האירוע, נועד פסטיבל בריטניה להפגין את התאוששות בריטניה ממלחמת העולם השנייה בהצגת המיטב במדע, טכנולוגיה, אמנויות ועיצוב תעשייתי. הפסטיבל נמשך ממאי עד ספטמבר 1951 ופורק ברובו עד יוני של השנה הבאה, בעקבות ניצחון וינסטון צ'רצ'יל והמפלגה השמרנית בבחירות הכלליות של 1951. הרויאל פסטיבל הול הוא הבניין היחיד ששרד מפסטיבל בריטניה. במחצית הראשונה של שנות ה-60' הורחב רויאל פסטיבל הול ונבנו עוד אולם קונצרטים וגלריית אמנות. תוכניות להרחבת סאות'בנק סנטר הוגשו בשנת 2000 וכללו בין השאר בניין מנהלה חדש, יצירת שלושה מרחבים תציבוריים חדשים סביב רויאל פסטיבל הול ובניין חדש למכון לקולנוע בריטי, שיימצא בחלקו מתחת לפני הקרקע. כן תוכנן מתחם חנויות ומסעדות. תזמורות הבית של סאות'בנק סנטר הן: התזמורת הפילהרמונית של לונדון תזמורת פילהרמוניה הסינפונייטה של לונדון תזמורת עידן הנאורות מדיה וקבצים בנושא סאות'בנק סנטר בוויקישיתוף אתר האינטרנט הרשמי של סאות'בנק סנטר (באנגלית) סאות'בנק סנטר, ברשת החברתית אקס (טוויטר) סאות'בנק סנטר, סרטונים בערוץ היוטיוב Southbank Centre (Bookings and general information) Allies and Morrison architects (Architects of 2003-5 works) Visuals - South Bank, web.archive.org, ‏2012-05-18 (Richard Rogers Partnership Masterplan section contains models and drawings of Rogers' ambitious 1994 scheme to overhaul the Southbank Centre's Waterloo site) Rick Mather Architects (Masterplan section contains impressions and description of the masterplan approach of 2000) Archigram Archive project at University of Westminster (Extensive archive of photographs and plans of the Hayward Gallery and QEH buildings designed by Archigram members at the Greater London Council in the mid 1960s) Gross Max landscape architects (Landscape works 2003/4) Live Design website (Article on new exterior lighting for the South Bank Centre) http://www.flickr.com/groups/southbankcentre/ (A Flickr group dedicated to pictures of the Southbank Centre) Getty Images (Archive photographs from Festival of Britain and more recent events) www.e-architect.co.uk (Information, with photographs, on the architecture of the Southbank Centre, albeit with some confusion with the National Theatre) www.concretecentre.org (Concrete Quarterly No. 72, 1968 including article on the South Bank Arts Centre - Hayward, Queen Elizabeth Hall and Purcell Room)